
Starea întâi 


1. În mormânt, Viaţă, 
Pus ai fost, Hristoase, 
Şi s-au spăimântat oştirile îngereşti, 


Plecăciunea Ta cea multă preamărind. 


2. Dar cum mori, Viaţă, 

Şi cum şezi în mormânt? 

Şi împărăţia morţii Tu o zdrobeşti 
Şi pe morții cei din iad îi înviezi? 


3. Te mărim pe Tine, 

Iisuse Doamne, 

Şi-ngroparea îţi cinstim şi patimile, 
Că din stricăciune Tu ne-ai izbăvit. 

4. Cel ce-ai pus pământul 

Cu măsuri, Hristoase, 

Astăzi şezi în mic mormânt, Ziditorule, 
Şi din gropi, pe cei ce-au murit înviezi. 


5. Iisuse al meu, 

Împărat a toate, 

De ce vii la cei din iad, o, Hristoase-al 
meu? 

Vrei să dezrobeşti neamul omenesc. 


6. Stăpânul a toate 

Mort se vede acum 

Şi deşertătorul gropilor celor morți 
Se încuie-n groapă nouă ca un om. 


7. În mormânt, Viaţă, 

Pus ai fost, Hristoase, 

Şi cu moartea Ta pe moarte o ai pierdut 
Şi viață lumii Tu ai izvorât. 

8. Cu cei răi, Hristoase, 
Ca un răufăcător 


Socotit ai fost, dar ne-ai îndreptat pe toţi 


Şi ne-ai scos din amăgirea celui rău. 


9. Mai frumos cu chipul 

Decât oamenii toți, 

Ca un om se vede mort şi fără de chip, 
Cel ce toată firea a-nfrumusețat. 


10. ladul cum va răbda 

Intrarea Ta, Doamne, 

Şi cum nu se va zdrobi întunecându-se, 
De-a luminii Tale fulgere orbind? 


11. Dulcea mea lumină 

Şi mântuitoare, 

Cum în groapă-ntunecoasă Tu Te-ai 
ascuns? 

O, răbdare de nespus şi negrăit ! 

12. Nici lumea de duhuri 

Nu pricepe, Doamne, 

Nici mulțimea (är de trup poate povesti 
Taina îngropării Tale, neştiind. 


13. O, minuni străine ! 

O, ce lucruri nouă ! 

Cel ce-mi dă suflare mie Se poartă mort, 
Îngropat de mâinile lui Iosif. 


14. În mormânt ai apus, 

Dar de-al Tatălui sân 

Nicicum nu Te-ai despărțit, Hristoase al meu. 
Acest lucru e străin şi nefiresc ! 


15. Întreaga făptură 

Recunoaşte-n Tine: 

Împărat adevărat, pe pământ şi-n cer, 
Deşi în mormânt Te-ncui, Hristoase-al 
meu! 

16. Tu-n mormânt fiind pus 

Ziditor Hristoase, 

Temelia iadului s-a cutremurat 

Şi-ale morţilor morminte s-au deschis. 


17. Cela ce în palmă 

Tot pământul ţine. 

Sub pământ acum cu trupul Se află mort, 
Slobozind pe morţii cei legaţi în iad. 


18. Din stricare, Doamne, 

Viaţa mea o ridici; 

Căci murind acum, la cei morţi Te-ai 
pogorât 

Şi-ale iadului zăvoare le-ai zdrobit. 


19. Ca lumina-n sfeşnic, 

Se ascunde acum 

Sub pământ, ca sub obroc, Trupul 
Domnului 

Şi din iad goneşte întunericul. 

20. Mulțimea de oştiri, 

Cea duhovnicească, 

Împreună cu Iosif şi Nicodim 

Merg să-ngroape pe Cel ce e ne-ncăput. 


21. Murind Tu de voie, 

În mormânt ai fost pus; 

Şi pe mine ce-am fost mort, lisuse-al meu, 
De amara mea greşeală m-ai scăpat. 


22. S-a schimbat făptura 

Prin a Tale patimi, 

Căci cu Tine-au pătimit toate câte sunt, 
Ţiitor a toate cunoscându-le. 


23. Luând în pântece 

A vieţii Piatră, 

Cel a toate mâncător, iadul, a vărsat 
Pe toți morții ce din veac i-a înghițit. 

24. În mormânt nou Te-au pus, 
Înnoind, Hristoase, 

Firea oamenilor, prin învierea Ta, 
După cum se cade unui Dumnezeu. 


25. Pe pământ ai venit, 
Pe Adam să-l mântui. 


Şi pe-acesta negăsind, jos Te-ai pogorât; 


Pâr’ la iad, Stăpânul meu, l-ai căutat. 


26. Pământul de frică 

S-a mişcat, Cuvinte, 

Şi luceafărul lumina sa şi-a ascuns, 
Apunând a Ta lumină sub pământ. 


27. Ca un om, ai murit 

De-a Ta voie, Doamne; 

Dar ca Dumnezeu pe mort din groap-ai 
sculat 

Şi din întunericul păcatelor. 

28. Vărsând râu de lacrimi 

Peste Tine, Doamne, 

Cea Curată, ca o maică, a glăsuit: 
„Oare, cum Te voi îngropa, Fiul meu?” 


29. Ca grăuntul de grâu, 
Ce-ncolțeşte-n pământ, 

Spic aducător de rod nouă Te-ai făcut, 
Înviind pe toți urmaşii lui Adam. 


30. Sub pământ Te-ai ascuns 

Ca un soare, acum, 

Şi-ntr-a morţii noapte neagră Te-ai învelit; 
Ci răsai, Hristoase-al meu, mai strălucit ! 


31. Cum ascunde luna 

Faţa sa de soare, 

Aşa groapa Te-a ascuns şi pe Tine-acum, 
Cel ce prin trupească moarte ai apus. 

32. lisus, Viaţa, 

Gustând moartea acum, 

Pe toţi oamenii de moarte i-a izbăvit 
Şi viaţa tuturor le-a dăruit. 


33. Pe întâiul Adam, 

Prin păcat omorât, 

La viaţă ridicându-l cu moartea Ta, 
Adam nou în trup Te-ai arătat acum. 


34. Cereştile cete, 

Mort întins, pentru noi, 

Te-au văzut, Stăpânul meu, şi s-au 
spăimântat 

Şi cu aripile s-au acoperit. 

35. Pogorându-Te mort, 

De pe lemn, Cuvinte, 


Iosif cel cu bun chip Te pune-n mormânt; 
Ci-nviază, Doamne, mântuind pe toţi ! 

36. Bucurie, Doamne, 

Fiind îngerilor, 

Întristare lor acum le-ai pricinuit, 

Cu trup mort, ca pe un om, văzându-Le. 


37. Suind Tu pe cruce, 

Împreună-ai suit 

Şi pe muritorii vii; iar stând sub pământ, 
Ai sculat de-acolo pe cei adormiţi. 


38. Ca un leu, Tu Doamne, 

Adormind cu trupul, 

Ca un pui de leu Te scoli, Cela ce-ai fost 
mort, 

Lepădând şi bătrâneţea trupului. 


39. Cela ce din coasta 

Lui Adam cel dintâi 

Pe strămoş ai plăsmuit, eşti în coastă- 
mpuns 

Şi izvor curăţitor ne izvorăşti. 

40. Se-njunghia-n taină 

Mai-nainte mielul, 

Iar acum Tu, pătimind fără să cârteşti, 
Eşti fățiş junghiat şi firea curăţeşti. 


41. Cine dar va spune 

Chipul groaznic şi nou? 

Cel ce stăpâneşte toate făpturile 
Pătimeşte azi şi moare pentru noi. 


42. Cuprinzându-i spaima, 

Au strigat îngerii: 

„Cum Se vede mort Stăpânul vieții 

Şi de ce-n mormânt se-ncuie Dumnezeu?” 


43. Din coasta Ta, Doamne, 

Cea însulițată, 

Izvorăşti mie viață, prin viaţa Ta, 
Şi mă înnoieşti şi mă viezi cu ea. 

44. Răstignit pe cruce, 

Ai chemat pe oameni, 

Iar curată coasta Ta împungându-se, 
Tuturor iertare dai, lisuse-al meu. 


45. Cel cu chip cuvios 

Te găteşte-ngrozit 

Şi Te-ngroapă, ca pe-un mort, cu 
smerenie, 

De-ngroparea Ta înfricoşându-se. 


46. Sub pământ, de voie, 

Pogorând ca un mort, 

Tu ridici de pe pământ, Hristoase, la cer 
Pe cei ce de-acolo au căzut de demult. 


47. Deşi Te-ai văzut mort, 

Dar eşti viu Dumnezeu 

Şi ridici de pe pământ, Hristoase la cer, 
Pe cei ce de-acolo au căzut de demult. 


14 PROHODUL DOMNULUI 


48. Deşi Te-ai văzut mort, 

Dar eşti viu Dumnezeu 

Şi pe oamenii cei morţi, pe toţi, înviezi, 
Omorând de tot pe-al meu omorâtor. 


49. O, ce bucurie, 

Ce dulceaţă multă, 

A fost ceea ce-a umplut pe toți cei din iad, 
Strălucind lumina Ta-n adâncul lui. 


50. Îngroparea-Ţi laud, 

Patimilor mă-nchin; 

Şi puterea Îţi măresc, Milostivule, 
Prin care de patimi am fost dezlegat. 


51. Asupra Ta, Doamne, 

Sabie-au ascuţit 

Şi-a puternicului sabie s-a tocit, 

Iar cea din Eden se biruieşte-acum. 

52. Văzând mieluşeaua 

Pe-al său Miel înjunghiat, 

Doborâtă de dureri striga şi-ndemna 
Ca şi turma să se tânguie cu ea. 


53. În mormânt de Te-ngropi, 

Şi în iad de pogori, 

Dar mormintele, lisuse, le-ai deşertat 
Şi întregul iad, Hristoase, l-ai golit. 


54. De-a Ta voie, Doamne, 

Pogorând sub pământ, 

Pe toți oamenii din moarte i-ai înviat 
Şi la slava Tatălui i-ai înălțat. 


55. Unul din Treime, 

Cu trupul, pentru noi, 

Defăimată moarte rabdă, binevoind; 
Se cutremură şi soare şi pământ. 

56. Urmaşii lui luda, 

Din izvor adăpaţi 

Şi cu mană săturați demult, în pustiu, 
În mormânt îl pun pe Hrănitorul lor. 


57. Ca un vinovat, stă 

Cel Preadrept la Pilat 

Şi la moartea cea nedreaptă e osândit 
Şi Judecătoru-i răstignit pe lemn. 


58. Îngâmfat Israil, 

Ucigaşe popor ! 

Pentru ce pe Varava, pătimaş, slobozi, 
Iar pe Domnul pentru ce ÎI răstigneşti? 


59. Plăsmuind pe Adam 

Din pământ, cu mâna, 

Pentru dânsul Te-ai făcut om firesc în 
trup 

Şi de bunăvoia Ta Te-ai răstignit. 

60. Ascultând, Cuvinte, 

De al Tău Părinte, 

Pân' la iadu-ngrozitor Tu Te-ai pogorât, 
Înviind tot neamul muritorilor. 


61. „Vai, Lumina lumii ! 
Vai, a mea Lumină ! 
O, lisuse-al meu ! O, Fiule preadorit 


pr 


Cu amar, striga Fecioara şi jelea. 


62. Pizmăreţ popor, 

Ucigaş blestemat ! 

Ruşinează-te măcar, înviind Hristos, 
De mahrama şi de giulgiurile Lui. 


63. Vino, necurate, 

Ucigaş ucenic, 

Şi pricina răutăţii arată-mi-o: 
Pentru ce-ai ajuns tu pe Hristos să-L 
vinzi? 

64. lubitor de oameni 

Te prefaci, nebune, 

Orb, nemernic, ne-mpăcat, vânzătorule, 
Tu, ce Mirul ai voit să-L vinzi pe bani. 


65. Cu ce preţ ai vândut 

Sfântul Mir cel ceresc? 

Sau ce lucru de El vrednic în schimb ai 
luat? 

Nebunie-aflaşi, preablestemat satan ! 


66. De iubeşti pe săraci, 

Şi mâhnit eşti de mir 

Ce se varsă, curățind suflet păcătos, 
Cum pe-arginţi pe-a tuturor Lumină 
vinzi? 


67. „O, Cuvinte, Doamne, 

A mea bucurie, 

Îngroparea-Ţi de trei zile cum voi răbda? 
Mi se rupe inima ca unei maici”. 

68. „Cine-mi va da lacrimi 

Şi izvor nesecat, 

Ca să plâng pe lisus, dulcele meu Fiu?” 
A strigat Fecioara, Maica Domnului. 


69. O, munți şi vâlcele 
Şi mulţimi de oameni, 
Tânguiţi-vă şi plângeţi cu mine toți 
Şi jeliți cu Maica Domnului ceresc ! 


70. „Când am să Te mai vad, 
Veşnică Lumină, 

Bucuria şi dulceaţa sufletului?”, 
A strigat Fecioara, tânguindu-se. 


71. Deşi ca o piatră, 

Tare şi tăioasă, 

Ai primit a Te tăia; dar ne-ai izvorât 
Râu de viaţă vie, veşnice Izvor. 

72. Ca dintr-o fântână, 

Din îndoitul râu, 

Ce din coasta Ta a curs, noi ne adăpăm 
Şi viața veşnică o moştenim. 


73. Voind Tu, Cuvinte, 

În mormânt Te-ai văzut; 

Dar eşti viu şi Te ridici din morţi, cum ai 
spus, 

Cu-nvierea Ta, Mântuitorule. 


74. Te cântăm, Cuvinte, 

Doamne al tuturor, 

Împreună şi cu Tatăl şi Duhul Sfânt 
Şi-ngroparea Ta cea sfântă preamărim. 


75. Fericimu-Te toți, 

Maica lui Dumnezeu, 

Şi-ngroparea de trei zile noi o cinstim 
A Fiului tău şi-al nostru Dumnezeu. 

76. În mormânt, Viaţă, 

Pus ai fost, Hristoase, 

Şi s-au spăimântat oştirile îngereşti 
Plecăciunea Ta cea multă preamărind. 

Starea a doua 


1. Cuvine-se, dar, 

Să cădem Ia Tine, Ziditorul, 

Cela ce pe cruce mâinile Ţi-ai întins, 
Şi-ai zdrobit de tot puterea celui rău. 


2. Cuvine-se, dar, 

Să-Ţi dăm slava-a toate Ziditorul, 

Căci din patimi Tu ne-ai scos, prin patima 
Ta, 

Şi din stricăciune toţi ne-am izbăvit. 


3. Soarele-a apus 

lar pământul s-a clătit, Cuvinte, 
Apunând Tu, ne-nseratul Soare, Hristos, 
Şi cu trupul în mormânt punându-Te. 

4. Somn învietor 

În mormânt dormind, Hristoase Doamne, 
Din cel greu somn al păcatului ai sculat 
Întreg neamul omenesc cel păcătos. 


5. „Una-ntre femei 

Te-am născut Fiu, fără de durere; 

Dar acum sufăr dureri, prin patima Ta”, 
Cea curată, mult jelindu-se, zicea. 


6. Sus văzându-le, 

De Părinte nedespărțit, Doamne, 

Iară jos cu trupul mort, sub pământ fiind, 
Serafimii s-au înfricoşat acum. 


7. Răstignindu-Te, 

S-a rupt tâmpla templului prin mijloc 
Şi şi-ascund luminătorii lumina lor, 
Sub pământ Tu, Soare, ascunzându-Te. 

8. Cela ce cu-n semn 

A făcut la început pământul, 

Azi apune sub pământ, ca un muritor; 
Îngrozeşte-te de-aceasta, cerule ! 


9. Sub pământ apui 

Cela ce-ai făcut pe om cu mâna, 

Ca pe oameni să-i înalți din căderea lor, 
Cu puterea Ta atotputernică. 


10. Veniţi să cântăm 
Lui Hristos cel mort, Ce-i plâns cu jale, 
Ca femeile, ce mir au adus atunci, 


pr 


S-auzim cu ele: „Bucuraţi-vă 


11. Cu adevărat, 

Nesecat Mir eşti, Cuvinte Doamne; 
Pentru-aceea şi femeile mir Ţi-aduc, 
Celui viu, ca unui mort şi îngropat. 

12. Cu-ngroparea Ta 

Ai zdrobit de tot iadul, Hristoase, 

Şi cu moartea Ta pe moarte ai omorât, 
Şi din stricăciune lumea mântuieşti. 


13. Râu de viaţă eşti 

Ce din Tatăl curgi, Înțelepciune, 

lar în groapă apunând, viață dăruieşti, 
Celor din adâncurile iadului. 


14. „Ca să înnoiesc 

Firea oamenilor cea zdrobită, 

Eu cu moartea Mi-am rănit trupul Meu, 
voind; 

Deci, jelind, nu-ţi bate pieptul, Maica Mea”. 


15. Sub pământ apui, 

Cel ce eşti Luceafăr al dreptăţii, 

Şi pe morți i-ai ridicat, ca dintr-un somn 
greu, 

Alungând din iad tot întunericul. 

16. Bob cu două firi: 

Dătătorul de viaţă, astăzi, 

În adânc pământ, cu lacrimi se seamănă; 
Însă răsărind, lumea va bucura. 


17. S-a temut Adam, 

Dumnezeu umblând în rai, atuncea, 
Iar acum s-a bucurat c-ai venit la iad; 
Căci căzând atunci, acum s-a ridicat. 


18. Maica Ta acum 

Varsă râuri de lacrimi, Hristoase, 
Şi-a strigat, când Te-a văzut cu trupu-n 
mormânt: 

„Înviază, Fiule, precum ai spus!” 

19. Iosif Te-a ascuns, 

Cu evlavie, în groapă nouă; 

Şi cântări dumnezeieşti, de-ngroparea Ta, 
Ţi-a cântat, cu lacrimi împletindu-le. 

20. Doamne, Maica Ta, 

Pironit văzându-Te pe cruce, 
De amară întristare, sufletul ei 
S-a pătruns de cuie şi de sabie. 


21. Maica Ta, văzând 

Adăparea Ta cu fiere, Doamne, 

Cel ce eşti dulceaţa lumii noastre întregi, 
Faţa ei cu-amare lacrămi a udat. 


22. „Rău m-am întristat 

Şi rărunchii mi se rup, Cuvinte, 
Junghierea Ta nedreaptă văzând-o”, 
Zis-a Preacurata, tânguindu-se. 


23. „Cum am să-Ţi închid 

Ochii dulci şi-ale 'Tale buze, Doamne, 
Şi cum dar ca pe un mort Te voi 
îngropa?”, 

Iosif a strigat, înfiorându-se. 

24. Jalnice cântări 

Iosif şi cu Nicodim cântă 

Lui Hristos ce S-a-ngropat, acum, în 
mormânt 

Şi cu dânşii cântă cetele cereşti. 


25. Sub pământ apui 

Tu, Hristoase, Soare al dreptăţii; 

Deci şi buna, Maica Ta, care Te-a născut, 
De dureri se stinge, nevăzându-Te. 


26. ladul s-a-ngrozit 

Dătătorule de viață, Doamne, 

Când prădată şi-a văzut bogăţia lui 
Şi-nviaţi pe morții cei legaţi din veac. 


27. Soare luminos 

După noapte străluceşte, Doamne; 

Iar Tu, după moartea Ta, străluceşti mai mult, 
Înviind din groapă ca un Dumnezeu. 

28. Ziditorule, 

Primindu-Te în sân pământul 

S-a clătit de frica Ta, Preaputernice, 
Şi pe morţi cutremurul i-a deşteptat. 


29. O, Hristoase-al meu |! 

Iosif şi Nicodim cu miruri, 

Într-un chip deosebit, acum Te gătesc 
Strigând: „O, pământe-nfricoşează-te !” 


30. Doamne, ai apus 

Şi cu 'Tine-a soarelui lumină; 

Iar făptura de cutremur cuprins-a fost, 
Făcător al tuturor vestindu-Te. 


31. Piatra cea din unghi 

O acoperă piatra tăiată 

Şi pe Domnu-L pune-n groapă un 
muritor. 

Înfioară-te, de-acum, pâmântule ! 

32. „Vezi-ne aici: 

Ucenicul cel iubit şi Maica, 

Şi cu dulce glas răspunde-ne, Fiule !”, 
A strigat Curata, cu amar plângând. 


33. Tu, ca Cel ce eşti 

De viaţă dătător, Cuvinte, 

Pe iudei nu i-ai ucis, fiind răstignit; 
Ba chiar şi pe morții lor îi înviezi. 


34. Nici chip ai avut, 

Nici frum'seţe, când pătimeai, Doamne; 
Dar mai mult ai strălucit, când ai înviat, 
Şi cu sfinte raze ne-ai împodobit. 


35. Ai apus în trup, 

Sub pământ, nestinsule Luceafăr; 
Şi aceasta neputând vedea soarele, 
În amiază-zi el s-a întunecat. 

36. Luna, soarele 

Se întunecă-mpreună, Doamne, 

Şi robi binevoitori Ți s-au arătat 

Şi în mantii negre s-au înveşmântat. 


37. „Chiar de-ai şi murit, 

Dar sutaşul Dumnezeu Te ştie; 

Iar eu cum Te-oi pipăi, Dumnezeul meu, 
Mă cutremur”, a strigat cel cu bun chip. 


38. A dormit Adam 

Şi din coasta lui-'şi scoase moarte; 
Tu dormind acum, Cuvinte-al lui 
Dumnezeu, 

Lumii viață izvorăşti din coasta Ta. 


39. Ai dormit puţin 

Şi-ai dat viață celor morţi, Hristoase, 
Şi-nviind ai înviat pe cei adormiţi, 
Ce-adormiseră din veacuri, Bunule. 

40. De ai şi murit, 

Dar ai dat vinul de mântuire, 
Viţă, care izvorăşti viaţă tuturor; 
Patima şi crucea Ţa i le slăvesc. 


41. Cum au suferit 

Cereştile cete îndrăzneala 

Celor ce Te-au răstignit, Dumnezeule, 
Când Te văd gol, sângerat şi osândit? 


42. O, neam jidovesc 

Îndărătnic, ce-ai primit arvuna ! 
Cunoscut-ai ridicarea Bisericii; 
Pentru ce dar pe Hristos L-ai osândit? 


43. În batjocură 

Tu îmbraci pe Împodobitorul, 

Care cerul a-ntărit şi-a împodobit 

Tot pământul, într-un chip preaminunat. 

44. Ca un pelican, 

Te-ai rănit în coasta Ta, Cuvinte; 

Şi-ai dat viață l-ai Tăi fii, care au murit, 
Răspândind asupra lor izvoare vii. 


45. Oarecând Navi, 

Opri soarele, zdrobind duşmanii; 

Iar Tu, Soare, ascunzându-Ţi lumina Ta, 
Ai zdrobit pe-al iadului stăpânitor. 


46. Nu Te-ai despărțit 

De-al Părintelui sân, Milostive, 

Chiar binevoind a lua chip de muritor; 
Şi în iad Hristoase-al meu, Te-ai pogorât. 


47. Tins fiind pe lemn, 

Cel ce spânzuri pământul pe ape, 

În pământ, fără suflare, acum cobori; 
Care lucru nerăbdându-l, tremură. 

48. „Vai, o, Fiul meu !”, 

Preacurata jeleşte şi zice 

Că „pe care-L aşteptam ca pe-un Împărat, 
Osândit acum pe cruce îl privesc !” 


49. „Astfel mi-a vestit 

Gavriil, venind din cer la mine: 

El mi-a spus că-mpărăţia Fiului meu 
Este o împărăție veşnică.” 


50. „Vai, s-a împlinit 
A lui Simeon proorocie 
Că prin inima mea sabie a trecut; 


1 


O, Emanuile, Cel ce eşti cu noi 


51.0, iudeilor ! 

Rugşinaţi-vă măcar de morţii 

Înviaţi de Dătătorul vieţii lor, 

Cel pe Care, plini de pizmă, L-aţi ucis. 

52. S-a cutremurat 

Şi lumina soarele şi-a stins-o, 

Când în groapă Te-a văzut neînsuflețit; 
Nevăzuta mea lumină, Bunule ! 


53. Cu amar plângea 

Preacurata Maica Ta, Cuvinte, 
Când pe Tine Te-a văzut acum în 
mormânt; 

Ne-nceput şi negrăite Dumnezeu ! 


54. Maica Precista 

Omorârea Ta văzând, Hristoase, 
Cu adânc-amărăciune, Ţie-Ţi grăia: 
„Să nu zăboveşti, Viaţă, între morţi !” 

55. ladul cel cumplit 

Tremura, când Te-a văzut pe Tine, 
Veşnic Soare al măririi, Hristoase al meu, 
Şi în grab’ a dat din el pe cei legați. 

56. Ce privelişte 

Mare şi grozav-acum se vede; 

Căci al vieţii Dătător moarte-a suferit, 
Voind El să dea viaţă tuturor ! 


57. Coasta Ţi-au împuns, 

Mâinile Ţi-au pironit, Stăpâne; 

Şi cu rana Ta din coastă ai vindecat 
Ne-nfrânarea mâinilor strămoşilor. 


58. Oarecând jelea 

Toată casa pe fiul Rahilei; 

Iar acum pe al Fecioarei Fiu îl jelesc 
Maica Lui şi ceata Ucenicilor. 


59. Palme şi loviri 

I s-au dat lui Hristos peste faţă, 
Celui ce cu mâna Sa pe om plăsmui, 
Şi-a zdrobit cu totul ale fiarei fălci. 

60. Toţi cei credincioşi, 

Cu-ngroparea Ta scăpaţi de moarte, 

Îţi cinstim, Hristoase-al nostru, cu laude, 
Răstignirea şi-ngroparea Ta acum. 


61. Cel fär de-nceput, 

Veşnice Părinte, Fiu şi Duh Sfânt, 
Întăreşte stăpânirea "mpăraților 
Împotriva duşmanilor, ca un bun. 


62. Ceea ce-ai născut, 
Preacurată Fecioară, Viaţa, 
Potoleşte dezbinarea-n Biserică 
Şi dă pace, ca o bună, tuturor. 


63. Cuvine-se, dar, 

Să cădem la Tine, Ziditorul, 

Cela ce pe cruce mâinile Ţi-ai întins 
Şi-ai zdrobit de tot puterea celui rău. 

Starea a treia 


1. Neamurile toate 
Laudă-ngropării 
Ţi-aduc, Hristoase-al meu. 


2. Arimateanul 
Jalnic Te pogoară 
Şi în mormânt Te-ngroapă. 


3. De mir purtătoare, 
Mir Te, Hristoase, 
Ţi-aduc cu sârguinţă. 


4. Vino-întreagă fire, 


Psalmi de îngropare 
Lui Hristos să-l aducem, 

5. Pe Cel viu cu miruri, 


Ca pe-un mort să-L ungem, 


Cu mironosițele. 


6. Fericite Iosif ! 
Trupul ce dă viaţă, 
Al lui Hristos, îngroapă. 


7. Cei hrăniţi cu mană 
Lovesc cu piciorul 
In Binefăcătorul. 


8. Cei hrăniţi cu mană, 
Otet şi cu fiere 
Ţi-aduc, Hristoase al meu. 


9. O, ce nebunie ! 
Pe Hristos omoară 
Cei ce-au ucis pe profeți. 

10. Ca rob făr' de minte, 
A trădat luda 
Pe-Adâncu-nţelepciunii. 


11. Rob ajunge-acuma 
Vicleanul de Iuda, 
Cel ce-a vândut pe Domnul. 


12. Zis-a înțeleptul: 
„Groap'-adâncă este 
Gâtlejul jidovilor.” 


13. La viclenii jidovi, 
Căile lor strâmbe 
Curse şi ciulini sunt. 


14. Iosif şi Nicodim 


Pe Domnul îngroapă, 
Cu toată cuviința. 

15. Slavă Tie, Doamne, 
Cel ce dai viață 
Şi-n iad, puternic, cobori. 


16. Maica Preacurata 
Se jelea, Cuvinte, 
Pe tine mort văzându-le. 


17. „Primăvara dulce, 
Fiul meu preadulce. 
Frum'sețea unde Ţi-a apus?” 


18. Plângere pornit-a 
Maica Preacurata, 
Când ai murit, Cuvinte. 


19. Vin cu mir, să-L ungă, 
De mir purtătoare, 
Pe Hristos, Mirul ceresc. 

20. Cu moartea pe moarte 
O omori Tu, Doamne, 
Cu sfânta Ta putere. 


21. Piere-amăgitorul, 
Scapă amăgitul 
Cu-nţelepciunea-Ţi, Doamne. 


22. Cade vânzătorul 
În fundul gheenei, 
În groapa stricăciunii. 


23. Curse de ciulini sunt 
Căile lui luda, 


Celui nebun şi viclean. 
24. Pier răstignitorii, 


Impărate-a toate, 
Dumnezeiescule Fiu. 

25. Toți pier, împreună, 
In groapa pierzării, 
Bărbaţii sângiurilor. 


26. „Fiule din Tatăl, 
Împărat a toate, 
Cum ai primit patima?” 


27. Maica, mieluşeaua, 
Mielul ei pe cruce 
Văzându-L, s-a tânguit. 


28. Trupul ce dă viață 
Iosif împreună 
Cu Nicodim îngroapă. 


29. Mult înlăcrimată 
A strigat Fecioara, 


Rărunchii pătrunzându-şi: 


PROHODUL DOMNULUI 


30. „O, a mea lumină, 
Fiul meu preadulce, 
Cum Te-ai ascuns în groapă?” 


31. „Nu mai plânge Maică; 
Pe Adam şi Eva 
Ca să-i slobod, Eu sufăr”. 


32. „Fiul meu, slăvescu-Ţi 
Inalta-ndurare 
Prin care rabzi acestea”. 


33. Cu oţet şi fiere 
Te-au adăpat, Doamne, 
Gustarea veche s-o strici. 


34. Te-ai suit pe cruce, 


Cel ce altădată 
Umbrişi poporul sub nor. 

35. De mir purtătoare, 
Venind la a Ta groapă, 
Ţi-aduceau, Doamne, miruri. 


36. Scoală-Te, 'ndurate, 
Şi pe noi ne scoate 
Din a gheenei groapă ! 


37. „Doamne, înviază”, 
Zicea, vărsând lacrimi, 
Maica Ta ce Te-a născut. 


38. Înviază-n grabă, 
Alungând durerea 
Curatei Tale Maice ! 


39. Prinse-au fost de frică 


Cereştile cete, 
Când Te-au văzut mort, Doamne. 

40. lartă de greşale 
Pe cei ce, cu frică, 
Cinstesc ale Tale patimi. 


41. O, înfricoşată, 
Străină vedere; 
Pâmântul cum 'Te-ascunde ! 


42. Altădat' un Iosif 
Ţi-a slujit în fugă 
Şi-acum Te-ngroapă altul. 


43. Plânge, Te jeleşte, 
Preacurata-Ţi Maică, 
Fiind Tu mort, Cuvinte. 


44. Spaimă ia pe îngeri 


De grozava-[i moarte, 
O, Făcător a toate ! 

45. Până-n zori, cu miruri 
Ti-au stropit mormântul 
Cele înțelepțite. 


46. Pace în Biserici, 
Lumii mântuire, 
Prin învierea-Ţi dă-ne ! 


47. O, Treime Sfântă, 
Tată, Fiu şi Duh Sfânt, 
Lumea o mântuieşte. 


48. Robilor tăi, Maică, 
Dă-le ca să vadă 
"Nvierea Fiului tău ! 


49. Neamurile toate 
Laudă-ngropării 


Ţi-aduc, Hristoase al meu. 

CUPRINS 


Starea întâi 


Starea EE DE a i ata aid 


Stătea- A. treid seen Deiere Eben Ee? 


